|  |
| --- |
| UČEBNÉ OSNOVY |
| **Názov predmetu** | **Anglický jazyk** |
| **Vzdelávacia oblasť** | **Jazyk a komunikácia** |
| **Ročník** | **druhý** |
| **Stupeň vzdelania** | **ISCED 1** |
| **Názov ŠkVP** | **Vzdelávanie pre život** |
| **Časový rozsah výučby** | **0+1 hodín týždenne, ročne 33 vyuč. hodín** |
| **Forma štúdia** | **denná**  |
| **Vyučovací jazyk** | **slovenský jazyk** |

**A/ Charakteristika predmetu**

Vyučovací predmet anglický jazyk patrí medzi všeobecnovzdelávacie predmety a spoločne s vyučovacím predmetom slovenský jazyk a literatúra, resp. jazyk národnostnej menšiny a literatúra vytvára vzdelávaciu oblasť Jazyk a komunikácia. Vzhľadom na široké využitie cudzích jazykov v súkromnej a profesijnej oblasti života, či už pri ďalšom štúdiu, cestovaní, spoznávaní kultúr aj práci, sa dôraz pri vyučovaní cudzích jazykov kladie na praktické využitie osvojených kompetencií, efektívnu komunikáciu a Anglický jazyk – primárne vzdelávanie činnostne zameraný prístup.

**B/ Výchovno-vzdelávacie ciele a obsah vzdelávania**

Všeobecné ciele vyučovacieho predmetu anglický jazyk vychádzajú z modelu všeobecných kompetencií a komunikačných jazykových kompetencií, ako ich uvádza Spoločný európsky referenčný rámec pre jazyky (ŠPÚ, 2013). Pri formulácii cieľov vyučovacieho predmetu sa zdôrazňuje činnostne zameraný prístup - na splnenie komunikačných úloh sa žiaci musia zapájať do komunikačných činností a ovládať komunikačné stratégie.

V skorom vyučovaní anglického jazyka sa

• má skôr sledovať a zisťovať prírastok vedomostí dieťaťa ako hodnotiť(predpísanými) známkami

• majú slovným hodnotením zohľadňovať jeho vyjadrovacie schopnosti, kreativita, sociálne správanie a rečové zručnosti

• má uspokojovať prirodzená potreba dieťaťa informovať sa o vlastnom pokroku správnymi formami bez toho, aby sme sa dotkli osobnosti dieťaťa

• má učiteľ viesť dieťa k správnemu sebahodnoteniu, ako aj hodnoteniu spolužiakov (rozvoj sociálneho správania, self-assessment).

Skorý začiatok vyučovania anglického jazyka sa musí zabezpečiť vyučujúcimi na vysokej odbornej úrovni

• v oblasti výslovnosti (veľká schopnosť imitácie u detí)

• v oblasti používania všetkých sociálnych foriem práce (práca vo dvojici, skupinová práca, a i. - socializácia detí)

• v oblasti všetkých druhov detskej literatúry (radosť a ochota detí recitovať a dramatizovať)

• v oblasti pedagogiky primárneho stupňa, ako aj metodiky skorého vyučovania cudzích jazykov.

Anglický jazyk na I. stupni

• má vzbudiť záujem o jazyk a kultúru

• má sprostredkovať základné vedomosti v anglickom jazyku

• má umožniť dieťaťu dorozumievať sa v inom jazyku ako vo vlastnom

• má byť prínosom k celkovému vývinu dieťaťa a rovnomerne podporovať jeho emocionálne, kreatívne, sociálne a kognitívne schopnosti

• má umožniť dieťaťu lepšie poznanie sveta a tým podporovať jeho sebavedomie

V 1. ročníku žiaci dosahujú úroveň A (používateľ základov jazyka), ktorá sa ďalej delí

na úroveň A1 (fáza objavovania/oboznamovania sa s jazykom) a A2 (počiatočná fáza využívania základných komunikačných nástrojov).

Prehľad výchovných a vzdelávacích stratégií

Základné predmetové kompetencie (spôsobilosti)

Podľa Spoločného európskeho referenčného rámca pre jazyky pri používaní a učení sa jazyka sa rozvíja celý rad kompetencií. Učiaci sa využíva nielen všeobecné kompetencie, ale aj celý rad komunikačných jazykových kompetencií, ktoré spolupôsobia v rozličných kontextoch a v rôznych podmienkach. Zapája sa do jazykových činností, ktoré sa týkajú jazykových procesov, pri ktorých si vytvára a/alebo prijíma texty vo vzťahu k témam z konkrétnych oblastí. Pri tomto procese aktivuje tie stratégie, ktoré sa mu zdajú na splnenie úloh najvhodnejšie.

Kompetencie definujeme ako súhrn vedomostí, zručností, postojov a hodnôt, ktoré umožňujú osobe konať. Preto základným princípom jazykového vzdelávania na báze kompetencií je zabezpečiť, aby učiaci sa na úrovni A1 rozvíja všeobecné kompetencie tak, aby dokázal:

• získavať uvedomene nové vedomosti a zručnosti,

• opakovať si osvojené vedomosti a dopĺňať si ich,

• uvedomovať si stratégie učenia pri osvojovaní si cudzieho jazyka,

• opísať rôzne stratégie učenia s cieľom pochopiť ich a používať,

• pochopiť potrebu vzdelávania sa v cudzom jazyku,

• dopĺňať si vedomosti a rozvíjať rečové zručnosti, prepájať ich s poznaným, systematizovať ich a využívať pre svoj ďalší rozvoj a reálny život,

• kriticky hodnotiť svoj pokrok, prijímať spätnú väzbu a uvedomovať si možnosti svojho rozvoja

• udržať pozornosť pri prijímaní poskytovaných informácií

• pochopiť zámer zadanej úlohy,

• účinne spolupracovať vo dvojiciach i v pracovných skupinách,

• aktívne a často využívať doteraz osvojený jazyk,

• využívať dostupné materiály pri samostatnom štúdiu,

• byť otvorený kultúrnej a etnickej rôznorodosti.

**Komunikačné jazykové kompetencie**

Komunikačné jazykové kompetencie sú tie, ktoré umožňujú učiacemu sa konať s použitím konkrétnych jazykových prostriedkov. Na uskutočnenie komunikačného zámeru a potrieb sa vyžaduje komunikačné správanie, ktoré je primerané danej situácii a bežné v krajinách, kde sa cudzím jazykom hovorí.

Učiaci sa, ktorý dosiahne úroveň A1:

• rozumie známym každodenným výrazom a najzákladnejším frázam, ktorých účelom je uspokojenie konkrétnych potrieb, tieto výrazy a frázy dokáže používať,

• dokáže predstaviť seba aj iných, dokáže klásť a odpovedať na otázky o osobných údajoch, ako napríklad kde žije, o ľuďoch, ktorých pozná a o veciach, ktoré vlastní,

• dokáže sa dohovoriť jednoduchým spôsobom za predpokladu, že partner v komunikácii rozpráva pomaly a jasne a je pripravený mu pomôcť.

Prehľad komunikačných spôsobilostí (kompetencií), ktoré sa vyskytujú v komunikačnej úrovni A1:

• Nadviazať kontakt v súlade s komunikačnou situáciou (upútať pozornosť, pozdraviť

odpovedať na pozdrav, rozlúčiť sa, poďakovať a vyjadriť svoje uznanie)

• Vypočuť si a podať informácie (informovať sa, potvrdiť (trvať na niečom), začleniť informáciu, odpovedať na žiadosť)

• Vybrať si z ponúkaných možností (identifikovať, opísať, potvrdiť/odmietnuť(vyjadriť nesúhlas), opraviť (korigovať))

• Vyjadriť svoj názor (vyjadriť svoj názor, vyjadriť svoj súhlas, vyjadriť svoj nesúhlas, vyjadriť presvedčenie, vyjadriť vzdor, protestovať, vyjadriť stupeň istoty)

• Vyjadriť svoju vôľu (vyjadriť svoje želania/túžby, vyjadriť svoje plány (blízke a budúce))

• Vyjadriť svoje schopnosti (vyjadriť vedomosti/poznatky/zistenia, vyjadriť neznalosť, vyjadriť svoju schopnosť vykonať nejakú činnosť)

• Vnímať a prejavovať svoje city (vyjadriť radosť z niečoho, šťastie, uspokojenie, vyjadriť smútok, skľúčenosť, vyjadriť sympatie, vyjadriť fyzickú bolesť, utešiť, podporiť, dodať odvahu)

• Vyjadriť očakávania a reagovať na ne (vyjadriť nádej, vyjadriť sklamanie, vyjadriť strach, znepokojenie, obavu, ubezpečiť, vyjadriť úľavu, vyjadriť spokojnosť, vyjadriť nespokojnosť, posťažovať si, zistiť spokojnosť/nespokojnosť niekoho s niekým/s niečím)

• Predstaviť svoje záľuby a svoj vkus (vyjadriť, čo mám rád, čo sa mi páči, čo uznávam, vyjadriť, že niekoho/niečo nemám rád, vybrať si z ponúkaných možností najobľúbenejšiu)

• Stanoviť, oznámiť a prijať pravidlá alebo povinnosti (vyjadriť príkaz/zákaz, vyjadriť morálnu alebo sociálnu normu, získať povolenie, súhlas, dať súhlas, povoliť niečo, omietnuť, zakázať, vzoprieť sa proti zákazu/spochybniť zákaz, vyhrážať sa, sľúbiť)

• Reagovať na nesplnenie pravidiel alebo povinností (obviniť, obviniť sa, priznať sa, ospravedlniť sa, odmietnuť obvinenie, vyčítať)

• Reagovať na príbeh alebo udalosť (vyjadriť záujem o niečo, vyjadriť záujem o to, čo niekto rozpráva, vyjadriť prekvapenie, vyjadriť, že ma niekto/niečo neprekvapil/-lo, vyjadriť nezáujem)

• Ponúknuť a reagovať na ponuku (žiadať od niekoho niečo, odpovedať na žiadosť, navrhnúť niekomu, aby niečo vykonal, navrhnúť niekomu, aby sme spoločne niečo vykonali, ponúknuť pomoc (urobiť niečo namiesto niekoho iného), navrhnúť, že niečo požičiam/darujem, odpovedať na návrh niekoho iného)

• Reagovať na niečo, čo sa má udiať v budúcnosti (varovať pred niekým/niečím, poradiť, dodať odvahu/podporiť, adresovať niekomu svoje želanie)

• Reagovať pri prvom stretnutí (predstaviť niekoho, predstaviť sa, reagovať na predstavenie niekoho, privítať, predniesť prípitok)

• Telefonovať (začať, udržiavať a ukončiť telefonický rozhovor)

• Vymieňať si názory, komunikovať s niekým (začať rozhovor, ujať sa slova v rozhovore, vypýtať si slovo, vrátiť sa k nedopovedanému, keď ma prerušili, zabrániť niekomu v rozhovore)

• Uistiť sa v rozhovore, že moje slová/môj výklad/môj argument boli pochopené (uistiť sa, že účastníci komunikácie pochopili moje vyjadrenia, uistiť sa, že som dobre pochopil to, čo bolo povedané, požiadať o pomoc pri vyjadrovaní ohľadom problematického slova/vyjadrenia/frázy, nahradiť zabudnuté/nepoznané slovo, hľadať slovo/vetu, opraviť sa, vrátiť sa k rozhovoru)

**Sociolingvistická kompetencia**

Učiaci sa, ktorý dosiahne úroveň A1:

• dokáže nadviazať základnú spoločenskú konverzáciu tak, že použije najjednoduchšie spôsoby vyjadrenia zdvorilosti: dokáže pozdraviť aj rozlúčiťsa, predstaviť sa, poďakovať, ospravedlniť sa, atď.

**Pragmatická kompetencia**

Učiaci sa, ktorý dosiahne úroveň A1:

• dokáže spájať slová alebo skupiny slov pomocou najzákladnejších lineárnych spojovacích výrazov, napríklad „a“ alebo „potom“,

• dokáže zvládnuť veľmi krátke izolované a väčšinou vopred naučené výpovede, ktoré sú poznamenané mnohými pauzami, nevyhnutnými na hľadanie výrazových prostriedkov, na artikuláciu menej známych slov a na pokusy o vhodnejšiu formuláciu.

**Komunikačné zručnosti**

Komunikačné zručnosti nemožno chápať izolovane, pretože sa navzájom prelínajú a dopĺňajú

(integrované zručnosti).

**Počúvanie s porozumením**

Učiaci sa, ktorý dosiahne úroveň A1:

o dokáže rozoznať známe slová a najzákladnejšie slovné spojenia týkajúce sa jeho samého, jeho rodiny a bezprostredného konkrétneho okolia, keď ľudia hovoria pomaly a jasne, o rozumie, ak sa hovorí veľmi pomaly a pozorne, a ak dlhšie pauzy poskytujú čas na pochopenie zmyslu, o rozumie jednoduchým pokynom, ktoré sú pomaly a zreteľne adresované a dokáže porozumieť krátkemu jednoduchému popisu cesty.

**Čítanie s porozumením**

Učiaci sa, ktorý dosiahne úroveň A1:

• rozumie známym menám, názvom, slovám a veľmi jednoduchým vetám

• rozozná základné slovné spojenia v jednoduchých oznamoch z každodenného života,

• dokáže si pri jednoduchšom informačnom materiáli a krátkych, jednoduchých opisoch urobiť predstavu o obsahu, najmä ak má k dispozícii vizuálnu pomoc,

• rozumie krátkemu jednoduchému písomnému popisu cesty

**Písomný prejav**

Učiaci sa, ktorý dosiahne úroveň A1:

• dokáže napísať krátky osobný list alebo pohľadnicu, napríklad pozdrav z dovolenky,

• dokáže vyplniť jednoduché registračné formuláre s osobnými údajmi ako meno, adresa, telefón a podobne,

• dokáže napísať jednoduché slovné spojenia a vety o sebe

• vie si písomne vyžiadať informácie alebo ich podať ďalej,

• vie napísať jednoduché slovné spojenia alebo vety a použiť v nich spojovacie výrazy ako „a“, „ale“ alebo „pretože“.

 **Ústny prejav – dialóg**

Učiaci sa, ktorý dosiahne úroveň A1:

• dokáže komunikovať jednoduchým spôsobom za predpokladu, že jeho partner v komunikácii je pripravený zopakovať alebo preformulovať svoju výpoveďpri pomalšej rýchlosti reči, a že mu pomôže sformulovať, čo sa pokúša povedať,

• dokáže klásť a odpovedať na jednoduché otázky z oblasti jeho základných potrieb alebo na známe témy,

• používať jednoduché zdvorilostné formulácie ako pozdrav, lúčenie, opýtať sa niekoho ako sa má,

• vie predstaviť seba a iných a reaguje, keď ho predstavujú,

• rozumie každodenným výrazom, ktoré sú zamerané na uspokojenie jednoduchých konkrétnych komunikačných potrieb a vie reagovať na jednoduché informácie, ktoré sa dozvie,

• rozumie otázkam a pokynom, jednoduchému opisu cesty, vie niekoho o niečo požiadať a niekomu niečo oznámiť.

**Ústny prejav – monológ**

Učiaci sa, ktorý dosiahne úroveň A1:

• dokáže využívať jednoduché slovné spojenia a ucelenými vetami opísať seba, miesto, kde žije, čo robí a ľudí, ktorých pozná.

**Komunikatívne a sociálno interakčné spôsobilosti**

Pre vytváranie a rozvíjanie kľúčovej komunikačnej kompetencie sú využívané stratégie, ktoré majú žiakom umožniť:

• rozumieť známym každodenným výrazom a najzákladnejším frázam, ktorých účelom je uspokojenie konkrétnych potrieb

• predstaviť seba

**Interpersonálne a intrapersonálne spôsobilosti**

Pre vytváranie a rozvíjanie kľúčovej kompetencie k učeniu sú využívané stratégie, ktoré majú žiakom umožniť:

• v jednoduchých situáciách vyžiadať a poskytnúť pomoc

• spolupracovať v po anglicky hovoriacej skupine na jednoduchej úlohe

**Schopnosť tvorivo riešiť problémy**

Pre vytváranie a rozvíjanie kľúčovej kompetencie k riešeniu problémov sú využívané stratégie, ktoré majú žiakom umožniť:

• riešiť jednoduché problémové situácie v cudzojazyčnom prostredí

• nebáť sa hovoriť po anglicky s cudzím človekom

• naučiť sa opísať obsah myšlienky, pokiaľ chýba slovná zásoba

**C/ Rozsah vyučovania predmetu**

Vzdelávacie oblasti a slovná zásoba:

**1. Rodina a spoločnosť** - Pozdravy, Vedieť sa predstaviť: Ahoj. Dobré ráno. Ako sa máš? Mám sa dobre. Ako sa voláš? Volám sa...Koľko máš rokov? Mám ….rokov. Členovia rodiny: mama, otec, sestra, brat

**2. Domov a bývanie** - Môj dom, môj byt, Zariadenie bytu: pohovka, zrkadlo, obrázok stôl; izba, kúpeľňa, kuchyňa…

**3. Zvieratá** - pes, mačka, žirafa, lev, tiger,…

**4. Vzdelávanie a práca Škola a jej zariadenie**: škola, trieda, tabuľa...Pokyny v triede: Otvor/Zatvor knihu, Počúvaj a zopakuj, Čítaj...Učebné pomôcky: pero, kniha, notes, CD prehrávač...Farby: červená, žltá, biela, čierna...

**5. Voľný čas a záľuby** - Hračky: auto, medvedík, bábika, lopta....

**6. Ľudské telo**: hlava, rameno, ruka, noha, nos…

|  |  |  |  |  |
| --- | --- | --- | --- | --- |
| **Tematick ý celok** | **Výkonový štandard** | **Obsahový štandard** | **Medzipredmetové** **vzťahy** | **Prierezová téma**  |
| Opakovanie učiva 1.ročníka2VH | Zopakovaťslovnú zásobu učiva prvého ročníka | Predstavenie sa , pozdravy a Pieseň: „Meow, meow, meow...“  Pozdravy a frázy: How are you?I am fine. Thank you. / Ako sa máš? Mám sa dobre. Ďakujem.Určenie ich písanej formy. Hello,Good morning… / Ahoj,  | Ochrana života a zdravia Osobnostný a sociálny rozvoj Multikultúrna výchova | Žiaci vediaPoužívaťjednoduché pozdravy Poznať farby Poznať čísla 1-12 Zvládnuťinštrukcie v triede, poznaťtvary a veľkosti  |
| Hello! / Ahoj! 2VH | Naučiť žiakov základné frázy pri zoznamovaní sa a zoznamovaťsa navzájom | Otázky a frázy, rozlíšenie ich písomnej formy: What´s your name?My name is...I`m a girl.I`m a boy. / Ako sa voláš? Volám sa ... Som dievča. Som chlapec.  | Prírodoveda Výtvarná výchova Osobnostný a sociálny rozvoj  | Žiaci vedia reagovať na predstavenie, samostatne sa predstaviťa vytvoriť otázku What`s your name? Vedia identifikovaťinformácie: a boy, a girl |
| Animals / Zvieratá -7VH | Poznať slová o zvieratách, opýtať sa a odpovedať na otázky o zvieratách, osvojiť si prednes krátkej básne,Pomenovať zvierat v ZOO a na farme zvierat v ZOO a na farme  | Pomenovanie zvierat a rozlíšenie ich písanej podoby: Cat, dog, mouse, giraffe elephant, crocodile... / mačka, pes, myš, žirafa, slon, krokodíl.... | Prírodoveda Wild / domestic animals (voľne žijúce / domáce zvieratá | Žiaci vediarozoznávaťzvieratá v príbehu, pozdravy. Žiaci vedia pomenovaťjednotlivé zvieratá a správne tvoriťkombinácie prídavných mien s s podstatnými menami.  |
| The family / Rodina-4VH  | Naučiť žiakov základné frázy a nová slovná zásoba -členovia rodiny a spájanie s prídavným Načúvanie a porozumenie | Opakovanie slovnej zásoby, použitie spojenia: Who is this?This is… Mum, dad, cousin, uncle... / Kto je to? To je... Mama, otec, bratranec, strýko... Sad/happy uncle, fat aunt... / smutný/šťastný strýko, tučná teta | Výtvarná výchova (kresba muža, ženy) Ochrana života a zdravia Multikultúrna výchova | Žiaci si osvoja nové slová a ich správne čítanie, vedia pomenovaťjednotlivých členov rodiny. Osvoja si novú pieseň. Žiaci sa vedia pýtať sa a odpovedať na mená a vek - rozprávaťo svojej rodine |
| In The Classroom / V triede -5VH | Zvládnuťinštrukcie zadávané v triede Nácvik pokynov, ich opakovanie a predvedenie, školské pomôcky, poznať slovnú zásobu spojenú s triedou | Opakovanie slovnej zásoby a použitie spojenia: Open your book.  /Otvor si knihu. I can read. /Viem čítať. Listen and repeat.  /Počúvaj a zopakuj.  rubber, ruler, schoolbag… / guma, pravítko, školská taška | Výtvarná výchova: školské pomôcky + výtvarné pomôcky – paintbrush, water colours, crayons, paper... (štetec, vodové farby, farebné ceruzky, papier..) | Žiaci sú schopní tvoriť otázky a odpovede What is this?/Is it a …? (Čo je to?/ Je to ...?), porozumieťinštrukciám učiteľa a ovladajú základné organizačné príkazy. Ovládajú slovnú zásobu-pomôcky v škole. |
| Numbers / Čísla-9VH | Poznať a vymenovaťzákladné farby a čísla do 5 v písanej podobe, určiťpočet Vedieť počítať do 10, využiťosvojené poznatky pri samostatnom riešení úloh, zoznámiť sa s písaním anglických slov | Osvojovanie slovnej zásoby, utvrdenie,čísla - rozšírenie slovnej zásoby One, two…ten / Jeden, dva,..., desať | Matematika: čísla – rad, porovnanie, súčet a rozdiel, veľkosť a porovnanie – Big/smal (veľký/malý) More/less (viac/menej | Žiaci poznajú základné číslovky 1-10, vedia ich identifikovaťs posluchového cvičenia a prostredníctvom hier si osvoja ich ústnu podobu. |
| Colours and Clothes / Farby a Oblečenie 4VH | Rozoznávaťslová pre farby, časti oblečenia a ľudí Zvládnuťfarebný diktát | Osvojovanie slovnej zásoby, používanie fráz a spájanie nových slov do viet : What colour is the mouse?(Akú má farbu myš?) The dog is brown. (Pes je hnedý.)/ I have got a jumper/a red skirt… (Mám sveter / červenú sukňu)  | Výtvarná výchova: Mixing the colours (miešanie farieb) Ochrana života a zdravia Multikultúrna výchova | Žiaci vedia identifikovaťjednotlivé farby a odpovedať na otázku: What colour is…?(Akú má farbu ...?)Vedia vypočuť si a podaťinformácie prostredníctvom posluchových cvičení  |
| Food and Drinks / Jedlá a nápoje-4VH | Poznať slovnú zásobu spojenú s jedlom a nápojmi Vedieť používaťspojenie „I´ve got“ Čítať slová o jedle a pití, spájať slová a ich tvary - rozpoznávaťslová o jedle a pití - rozprávaťo tom, čo máš - súhlasiťs výmenou niečo s niekým iným | Osvojovanie slovnej zásoby, používanie frázWhat do you like?(Čo máš rád?) I like bread and butter. (Mám rád chlieb a maslo.) Are you hungry?(Si hladný?) Yes, I am./ No. I am not. (Áno, som. / Nie som.) Slovná zásoba: cheese, roll,ham, Sugar, cereal bar, bread roll, carrot, milk (cukor, cereálna tyčinka, chlieb, mrkva) | Prírodoveda: How many spoons of sugar? Three spoons of sugar. (Obsah cukru Koľko lyžíc cukru? Tri lyžice cukru.) Ochrana života a zdravia Osobnostný a sociálny rozvoj Multikultúrna výchova | Žiak vie pomenovaťdruhy jedál a nápojov a je schopný vyjadriťaké jedlo a nápoj má/nemá rad. Žiak rozozná, ktoré jedlá a nápoje obsahujú cukor a vie rozpoznaťzdravé a nezdravé jedlá a nápoje. |
| Christmas / Vianoce -2VH | Naučiť sa, ako Briti a Američania slávia Vianoce Vytvoriťzvláštnu pohľadnicu pre rodičov. | Rozpoznávaťslovnú zásobu: Christmas tree, gingerbreads, presents, Santa Claus… (vianočný stromček, medovníky, darčeky, Santa Claus...) | Hudobná výchova: Vianočné koledy  Výtvarná výchova: Tvorba vianočnej pohľadnice | Žiaci poznajú vianočnú slovnú zásobu, vedia zaspievať koledy a tvoriť množné číslo s uvedenej slovnej zásoby |
| The Toy Cupboard / Skrinka s hračkami -6VH | Poznať slovnú zásobu o hračkách Vedieť sa opýtaťa odpovedať na to, kde je hračka | Rozpoznávaťslová o hračkách a materiáloch: Car, doll, ball, robot, teddy, train, bike, plane, computer, puppet. / Auto, bábika, lopta, robot, macík, vlak, bicykel, lietadlo, počítač, bábka.  | Ochrana života a zdravia Multikultúrna výchova | Žiaci vedia prečítať príbeh, rozoznaťzačiatočné písmená slov; vedia písaťvybrané slová; dokážu rozpoznať slová v texte; sú schopní zaspievať 2 piesne a povedať, kde predmety sú |
| Puppets / Bábky -2VH | Naučiť žiakov pomenovaťzákladné časti ľudského tela a tváre, používaťich v jednoduchej oznamovacej vete a osvojiť si prednes piesne | Pomenovanie častí ľudského tela a tváre. Rozlíšenie ich písanej formy.Časti tela: hlava, telo, ruky, nohy, dlane, chodidlá, prsty, prsty na nohách Časti tváre: vlasy, oči, nos, ústa, uši, tvár, svetlé Štruktúra: sloveso mať | Matematika: Jednoduché stĺpcové grafy-  (Pýtaj sa a spočítaj, koľko spolužiakov má svetlé vlasy? Zakresli do grafu podľa ukážky.) Ochrana života a zdravia Osobnostný a sociálny rozvoj Multikultúrna výchova  | Žiaci vedia pomenovať časti tela a tváre, napísať ich, rozprávaťo jednotlivých častiach tela v jednoduchých oznamovacích vetách a určovaťfarbu očí a vlasov. Žiaci vedia vytvoriťa prečítaťjednoduchý stĺpcový graf. |
| At the Farm / Na farme – 5HV | Vedieť uplatniťzískané poznatky a zručnosti Pomenovaťzvieratá na farme. Poznať slová spájajúce sa s farmou a životom na farme | Pomenovanie domácich zvierat: dog, cat, hen, duck, cow, sheep, goat, horse, donkey, rabbit / pes, mačka, sliepka, kačka, krava, ovca, koza, kôň, osol, králik. Štruktúry: I like... / Mám rád.. I don´t like... / Nemám rád.. Doplnková slovná zásoba: Farm, tractor, fence, pond, gate, field, window (farma, traktor, rybník, brána, pole, okno) | Prírodoveda: Mláďatá – Foal, lamb, puppy, kitten, chick (žriebä, jahňa, šteňa, mača, kuriatko) Osobnostný a sociálny rozvoj Multikultúrna výchova Environmentálna výchova  | Žiaci vedia pomenovaťdomáce zvieratá, prečítať slovnú zásobu a krátky príbeh, napísaťslová a rozprávaťo tom, ktoré zviera má alebo nemá rád/a. Žiaci sa naučia niektoré zvuky zvierat, hovoriťo počte mláďat rôznych zvierat a riešiť puzzle s problémom „ Čo chýba?“ |
| At the Park / V parku – 4VH  | Vedieť uplatniťzískané poznatky a zručnosti doplniť tajničku Identifikovaťaktivity podľa obrázkov | Telovýchovné aktivity: Run, jump, walk, hop, fly, ride a bike, kick a ball, climb a tree, juggle, throw a frisbee / Bežať, skákať, kráčať, skočiť, lietať, bicyklovať, kopať loptu, šplhať na strom, žonglovať, hádzaťŠtruktúry: I can... / Dokážem... I can´t... /Nedokážem He / she can read and write.(Vie čítať a písať.) How old is he / she? (Koľko má on/ona rokov?) | Prírodoveda: Growing up. (Rast) Telesná výchova: Swim, talk, draw, read, write, walk (plávať, rozprávať, kresliť, čítať, písať, kráčať)  | Žiaci vedia pomenovať, čítaťa písať určené druhy telovýchovných aktivít, doplniťjednoduchú vetu, hovoriť o tom, čo dokáže alebo nedokáže. Žiaci dokážu identifikovaťaktivity z častí obrázkov alebo z naznačenia pohybov. Žiaci si uvedomujú dôležitosťcvičenia a pohybu pre zdravie |
| New clothes / Nové oblečenie-4VH | Poznať slovnú zásobu o oblečení, rozoznávaťdruhy oblečenia a stavy počasia | Oblečenie: dress, T-shirt, shorts, trousers, jumper, skirt, shoes, socks, hat, jacket / šaty, tričko, nohavice, sveter, sukňa, topánky, ponožky, klobúk, bunda Štruktúry: I´m wearing... / Nosím... Doplnková slovná zásoba – Sunny, snowing, foggy, scarf, umbrella, gloves | Prírodoveda, výtvarná výchova: kresba počasia – Hot, cold, raining, windy, cloudy (horúco, zima, dážď, veterno, zamračené)  | Žiaci vedia pomenovať, čítaťa písať druhy oblečenia a stavy počasia, doplniťjednoduchú vetu, hovoriť o tom, aké má oblečenie a aké je počasie a o tom, aké oblečenie je vhodné do ktorého počasia. |

**D/ Stratégia vyučovania**

|  |  |  |
| --- | --- | --- |
| **Názov tematického celku** | **Metódy a postupy** | **Formy práce**  |
| Jazykové prostriedkyVýslovnosťInterkultúrne učenie sa Čítanie a písanie | Všeobecno-didaktické metódy • Informačno-receptívna metóda – úvod do nových tematických celkov (fakty, názvy, termíny, postupy...) • Reproduktívna metóda – zručnosti a návyky (aplikovanie pojmov, vzťahov, zákonov, teórií...) • Problémový výklad • Heuristická metóda • Výskumná metóda KonkretizáciaMetóda výkladu, metóda demonštrovania a pozorovania, metóda riešenia úloh, kooperatívne vyučovanie | rozprávanie, objasňovanie, opis, rozhovor, diskusia, postup činnosti, ukážky riešenia úloh, samostatné štúdium, práca s názornými pomôckami a reálnymi predmetmi sociálne formy:frontálne, individuálne, skupinové vyučovanie organizačné formy vyučovacia hodina, praktické ukážky konkrétnych činností, projekty, vychádzka, návšteva obchodu, pexesá, slovné hry, doplňovačky, domáca práca, dramatizácia textov, prezentácia pred publikom |

**Požiadavky na výstup**

Žiak: - používa iba základný rozsah jednoduchých výrazov týkajúcich sa osobných údajov

- má základný repertoár slovnej zásoby izolovaných slov a slovných spojení vzťahujúcich sa na konkrétne situácie rozumie známym každodenným výrazom a najzákladnejším frázam, dokáže sa pozdraviť, rozlúčiť, predstaviť sa, poďakovať

- dokáže orientačne pracovať s obrázkovým slovníkom, dokáže odpísať slová, v ktorých sa písaný a počutý tvar neodlišuje, dokáže reagovať na pokyny učiteľa v triede.

**E/ Učebné zdroje**

Na podporou a aktiváciu vyučovania a učenia žiakov sa využijú nasledovné učebné zdroje:

PC, CD ,prehrávač, magnetofón, doplnková literatúra. pracovné listy, prezentácie projektov, edukačný program..., reálne predmety, obrázky, didaktické hry, hračky

**F/ Hodnotenie predmetu**

Predmet ANJ v 2. ročníku klasifikujeme. Hodnotenie prebieha v súlade s Metodickým pokynom č. 22/2011 s platnosťou od 1. mája 2011 na hodnotenie žiakov základnej školy a Systému hodnotenia žiakov ZŠ Horný Vadičov.

Pri žiakoch s poruchami písania (dysgrafia), čítania (dyslexia), výslovnosti (dyslália) a s poruchou aktivity a pozornosti sa dodržiava špecifický prístup pri zadávaní domácich úloh, pri práci na vyučovaní, pri hodnotení.